Πρόταση απόφασης του Συμβουλίου περί θεσπίσεως συμπληρωματικού ερευνητικού προγράμματος προς εκτέλεση από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας (1996-1999)

(96/C 73/07)

(Κείμενο που παρουσιάζει ενδιαφέρον για τον ΕΟΧ)

COM(95) 549 τελικό - 95/0284(CNS)

(Υποβλήθηκε από την Επιτροπή στις 17 Νοεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

την πρόταση που υπέβαλε η Επιτροπή μετά από διαβουλεύσεις με την επιστημονική και τεχνική επιτροπή,

τη γνώμη του Ευρωπαϊκού Κοινοβουλίου,

Εκτιμώντας:

ότι η ανάπτυξη της πυρηνικής ιατρικής στην Ευρωπαϊκή Ένωση συμβάλλει στον ταγμένο στόχο της προστασίας της υγείας του ανθρώπου και επιβάλλει εντατικότερη χρησιμοποίηση των αντιδραστήρων δοκιμών για ιατρικούς σκοπούς 7

ότι, στο πλαίσιο της κοινής πολιτικής στο χώρο της επιστήμης και τεχνολογίας, το ερευνητικό πρόγραμμα αποτελεί ένα από τα κυριότερα μέσα που διαθέτει η Ευρωπαϊκή Κοινότητα Ατομικής Ενέργειας για να συντείνει στην ασφαλή χρησιμοποίηση της πυρηνικής ενέργειας 7

ότι οι συνεισφορές στο συμπληρωματικό αυτό πρόγραμμα θα προέλθουν από τις Κάτω Χώρες, τη Γερμανία και τη Γαλλία, είτε άμεσα, είτε μέσω συμφωνιών με ερευνητικούς οργανισμούς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Θεσπίζεται συμπληρωματικό πρόγραμμα που αφορά την εκμετάλλευση του ερευνητικού αντιδραστήρα υψηλής ροής (HFR), αποκαλούμενο στο εξής «πρόγραμμα», οι στόχοι του οποίου καθορίζονται στο παράρτημα Ι, για τετραετή περίοδο, με αρχή την 1η Ιανουαρίου 1996.

Άρθρο 2

Το ποσό των συνεισφορών που κρίνεται αναγκαίο για την εκτέλεση του προγράμματος ανέρχεται σε 39,7 εκατομμύρια Ecu. Στο παράρτημα ΙΙ παρατίθεται κατανομή του ποσού αυτού.

Άρθρο 3

Η Επιτροπή, υποβοηθούμενη από το Διοικητικό Συμβούλιο του Κοινού Κέντρου Ερευνών (ΚΚΕρ), μεριμνά για την εκτέλεση του προγράμματος. Για το σκοπό αυτό κάνει χρήση των υπηρεσιών του ΚΚΕρ.

Άρθρο 4

Η Επιτροπή αποφασίζει για τη θητεία του Διοικητικού Συμβουλίου.

Άρθρο 5

1. Κατ' έτος και πριν από τις 15 Απριλίου, η Επιτροπή διαβιβάζει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή έκθεση με αντικείμενο την εφαρμογή της παρούσας απόφασης.

2. Η έκθεση συνοδεύεται από τις παρατηρήσεις του Διοικητικού Συμβουλίου. Το Διοικητικό Συμβούλιο διατηρεί παράλληλα το δικαίωμα να υποβάλει, μέσω της Επιτροπής, προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή χωριστή έκθεση για κάθε ζήτημα που αφορά την εφαρμογή της παρούσας απόφασης.

Άρθρο 6

Η παρούσα απόφαση απευθύνεται στα κράτη μέλη.

ΠΑΡΑΡΤΗΜΑ I

ΕΠΙΣΤΗΜΟΝΙΚΟΙ ΚΑΙ ΤΕΧΝΙΚΟΙ ΣΤΟΧΟΙ

Το πρόγραμμα αποσκοπεί κατά βάση:

1. Στην ασφάλεια λειτουργίας του αντιδραστήρα υψηλής ροής (HFR) του Petten 7 η δραστηριότητα αυτή συνεπάγεται την συνήθη εκμετάλλευση της εγκατάστασης επί 250 και πλέον ημέρες κατ' έτος, τη διαχείριση του κύκλου του πυρηνικού καυσίμου και τον έλεγχο της ασφάλειας και της ποιότητας.

2. Στην ορθολογική χρησιμοποίηση του αντιδραστήρα αυτού σε ευρύ φάσμα επιστημών, μεταξύ άλλων: στην παραγωγή ισοτόπων και στις συναφείς εργασίες, στην πειραματική ακτινοβόληση υλικών προοριζόμενων για τους αντιδραστήρες σχάσης και τους μελλοντικούς αντιδραστήρες σύντηξης, στις εφαρμογές νετρονίων κατά τις ερευνητικές εργασίες φυσικής των στερεών σωμάτων και επιστήμης των υλικών, στην ακτινογραφία με νετρόνια ως μεθόδου μη καταστρεπτικής δοκιμής, στη θεραπεία ορισμένων μορφών καρκίνου με τη βοήθεια νετρονίων (BNCT) και στις συναφείς ερευνητικές εργασίες.

ΠΑΡΑΡΤΗΜΑ II

ΚΑΤΑΝΟΜΗ ΤΩΝ ΚΟΝΔΥΛΙΩΝ

Οι συνεισφορές στο συμπληρωματικό αυτό πρόγραμμα θα προέλθουν από τις Κάτω Χώρες, τη Γερμανία και τη Γαλλία.

>ΘΕΣΗ ΠΗΝΑΚΑ>